JohanHeinsen/ENO huggingface dataset:
Lolland-Falsters Stifts-Tidende, 1822-12-20
Til Efterretning for Vedkommende underrettes, at Skiftesamling i dette Boe holdes paa mit Contoir den 24de Januari 1823, Formiddag Klokken 11. Mariboe, den 16 December 1822. J. Møller.
Lolland-Falsters Stifts-Tidende, 1822-12-20
At Kjøbmand Hans Christian Pontoppidan her i Byen den 10de hujus har opgivet sit Boe til Skifterettens Behandling og sine Creditorers Betaling, og at samtlige i hans Boe forefundne Eiendele ere registerede og vurderede, samt at hans forefundne og under Forsegling hos mig opbevarede Papirer blive gjennemgaaede under en Skiftesamling, der afholdes paa mit Contoir her i Byen Onsdagen den 15de Januari førstkommende, om Formiddagen Kl. 11, det bliver herved foreløbig til alle Vedkommendes Efterretning bekjendtgjort, hvorhos Kjøbmand Pontoppidan, der har forladt sit Opholdsted og ikke vides hvor er, tillige reclameres og tilholdes snarest muligt at indfinde sig, for at opgive de fornødne Oplysninger, hans Boes Status betræffende.
Lolland-Falsters Stifts-Tidende, 1822-12-20
Stubbekiøbing Byefoged-Contoir, d. 12 December 1822. Høyer.
Lolland-Falsters Stifts-Tidende, 1822-12-20
Til Leie. Undertegnede agter fra nu anstundende 1ste Mai 1823 af at bortleie paa flere Aar den Deel af sin Gaard, han fortiden beboer, bestaaende af: Dagligstue, Sengekammer, Kjøkken, Spisekammer og Pigekammer, og endelig et Sidehuus med deriværende complet, Brændeviinsværk af omtr. 5 Tønders Størrelse, saa og Maltkjølne, der tørrer 7 Tdr. Malt, foruden Loftrum, hvilket Alt er beliggende paa et meget beqvemt Sted ved Torvet; hvilket herved bekjendtgjøres, og bedes De, som ønske at entrere i denne Leie, at henvend Dem til mig. - Jeg modtager fra nu af Byg at gjøre i Malt for billig Betaling. Nykjøbing, den 17 Decbr. 1822. H. P. Lund.
Lolland-Falsters Stifts-Tidende, 1822-12-20
Tilkjøbs.
Lolland-Falsters Stifts-Tidende, 1822-12-20
Paa Addresse-Contoiret kan, pr. Commission, bekommes: Royalpapiir, Psalmebøger med stor og smaa Stiil, Abeceter med og uden billeder, fiint, hvidt, hollandsk Conceptpapiir, der er næsten ligesaa godt som Propatria, a 1 Mk. 8 s. Bogen; men kjøbes hele Riis, da gives bedre Kjøb. - Ligeledes kan faaes tilkjøbs: Andagts og Evigheds-Blomster fra Schweiz omplantede paa dansk Grund af F. C. Gutfeld.
Lolland-Falsters Stifts-Tidende, 1822-12-20
Christiane Rosens Foraars- og Sommer Syltning.
Lolland-Falsters Stifts-Tidende, 1822-12-27
16de Aargang. Lollands Falsters Stifts No. 101. Kongelig privilegerede. Addresse-Contoirs Efterretninger, som forsendes. ned Ride-Poste. Fredagen. de Æs den 27de Decbr. 1822. Redigeret, trykt og forlagt af Pastor ameritus C. C. Gehultz, priviligeret Bogtrykker.
Lolland-Falsters Stifts-Tidende, 1822-12-27
Udenlandsk.
Lolland-Falsters Stifts-Tidende, 1822-12-27
(Af Børsenhalle.)
Lolland-Falsters Stifts-Tidende, 1822-12-27
Tyrkiet. Fra Constantinopel skrives af 12 f. M., Nogle Dage efter den sidste Posts Afgan(den 25de October) havde de critiske Omstændigheder endnu mere forøget sig, formedelst et bekjendtgjort Firman om at alle Musselmænd skulde bevæbne sig. Som Aarsag til denne Forholdsregel angiver man Overgivelsen af Canca, og, som Rygtet, paastaaer, endog af Bagdad. Saameget er vist, at der er indløbet slemme Efterretninger fra Armeen mod Persien. En anden Aarsag til dette Firman troer man at finde deri, at der i Hovedstaden befinde sig mange tyrkiske og græske Candioter, som Regjeringen, efter Caneals Fald, ikke troer længer at kunne have Tillid til, og derfor at Forsigtighed har grebet til denne Forholdsregel. Overgivelsen af Canea fandt Sted den 18de October ved Capitulation. Paschaen vilde ikke undertegne Capitulationen; men den tyrkiske Besætning, som var nærved at døe af Hunger, overleverede ham levende til Beleirerne, og overgave sig. Naturligviis formerede denne Efterretning Folkets og Janitscharernes Misfornøielse, og foranledigede dens Udbrud. Der forsikkres, at Janitscharerne havde svoret, at ombringe alle Christne.
Lolland-Falsters Stifts-Tidende, 1822-12-27
Den 14de Novbr. uddeelte Fyrsten af Bucharest de første Stadsembeder blande Bojarerne.
Lolland-Falsters Stifts-Tidende, 1822-12-27
Den 24de f. M. passerede et overordentligt Jilbud fra Constantinopel igjennem Orsova til Verona. – Det hedte, at Janitscharerne havde bestormet og udplyndret Serailet, og at Sultanen var flygtet til Scutari i Asien.
Lolland-Falsters Stifts-Tidende, 1822-12-27
J Stormen den 7 Novbr. strandede ved Tenedos 1 Fregat og 3 Brigger af den tyrkiske Flaade.
Lolland-Falsters Stifts-Tidende, 1822-12-27
Spanien. General Minas Hovedqvarteer er i Puicerda; han skal endog have havt en Sammenkomst, med den paa denne Side commanderende General. - Siden Eroles's Nederlag er der ikke en eneste Oprører meere i Overcatalonien, undtagen de, der have trukket sig sammen ved Vich og som nu befinde sig imellem de fra Barcelona og Girona udmarscherede Afdelinger og Armeen under Mina. – De Bander, som igjen have trukket sig sammen paa hiin Side Arandalen, og som man anslog til 2000 Md.,er neppe det Halve. De ere saa modløse, at den ene tøfler af efter den anden. - Den 30 November og Natten fortrak, af Mangel paa Levnetsmidler, Besætningen fra Fortet Urgel. Catalonien vil snart komme, til at leve i Fred og Roe, naar blot Ban derne under Freyres, Miralles og Malavile, ere adsplittede, hvilket snart maa skee.
Lolland-Falsters Stifts-Tidende, 1822-12-27
J Perpignan tales nu ikke et Ord mere om Krig. Den 4de Decbr. aflagde Regent skabets Medlemmer et Besøg hos Præfecten i fuld Statsuniform. Til Giengield, bleve de Dagen derpaa indbudne af ham til Middag. - Ved Overgangen over Pyrenæerne mistede Baron Eroles sin Hørelse. Tidligere havde han lidt Skibbrud paa det ene Øje.
Lolland-Falsters Stifts-Tidende, 1822-12-27
Frankrig.
Lolland-Falsters Stifts-Tidende, 1822-12-27
J Foix vrimler det overalt af spanske Udvandrede af alle Stænder, der, naar 2 eller 3 Chefer undtages, indsee nu, skjøndt for sildig, det skrækkelige i deres Stilling. Forladte og foragtede vanke de nu omkring paa Grændserne for at tiltrygle dem de elendigste Næringsmidler. Af alle de glimrende Løvter, med hvilke de bleve lokkede i Fælden, og som opluede den ulyksaligste af alle Krige, en Borgerkrig, bleve ingen holdte, naar nogle usle Understøttelser med Penge og Vaaben undtages. De belovede Forstærkninger, som de saa høiligen trængte til, ere aldig komne over Grændsen; tvertimod bleve de imodtagne af vore Soldater med Flinteskud indtil de nedlagde deres Vaaben. Ja - de svore endog paa, at de ikke vilde rykke ind i Spanien igien, uden i Forbindelse med franske Tropper, for at tage en skrækkelig Hevn over deres troløse og ubarme hjertige Forførere. J det øvrige har nu de spanske Flygtningers Gjennemmarsch ophørt, paa nogle Generaler og Officierer nær, som endnu opholde dem i Al. De Vaabendygtige have alle taget Veien til Arandalen. Qvinderne og de andre Flygtninge ere i Toulouse.
Lolland-Falsters Stifts-Tidende, 1822-12-27
Man skriver fra Paris af 11te d. M.,at Kongressen nu er ophort; men at en anden til Foraaret skal finde Sted i Luneville, hvortil Kongerne af Frankrig, Spanien og Portugal ogsaa skulde indbydes. Jfald der ikke til Foraaret bliver Andet at tage vare, som ikke kan afgjøres ved Protocollerne? Ultrabladet Qvotidienne, der som bekjendt redigeres af den bekjendte Vendekaabe, Ex jyden Maltebrun, som han nu kalder sig, paastaaer: at den uindskrænkede Magt bør indføres i Spanien; vilde han ikke paatage sig selv, at faae det dreven igjennem, Som Sidestykke har Abbed Mennais, i Bladet den hvide Fane, beviist: at den hellige Alliants kan Jntet udrette, saalænge de derved go forbundne Monarker ikke Alle høre til den enesaliggjørende Kirke! Universitetets Stormester har nylig holdt en smigrende Lovtale over Ludvig den 14de og hans Tidsalder. - Altsammen Tidstegn,
Lolland-Falsters Stifts-Tidende, 1822-12-27
Af de to franske Gesandter i Verona er Hr. v. Chateaubriand for Fred, men He tugen af Montmorency for Krig. Man tvivler ikke paa, at den spanske Regjering vil indlade sig i Underhandlinger, saalænge til den bliver færdig med sine Forsvars-Rustninger.
Lolland-Falsters Stifts-Tidende, 1822-12-27
Oldingen Hr. Llorente, der er Forfatter til den spanske Jnqvisitions Historie og andre Værker, er beordret at forlade Paris inden 24 Timer.
Lolland-Falsters Stifts-Tidende, 1822-12-27
Til London er ankommen en Franskmand med det Hverv, at kjøbe for 200,000 Fr. Jagthunde til Fyrsten af Conde.
Lolland-Falsters Stifts-Tidende, 1822-12-27
Hertugen af Wellingthons pludselige Ankomst til Paris, har gjort saamegen mere Opsigt, som man ikke ventede ham førend i Slutningen af denne Maaned. – Fra Bordeaux berettes, at en Opstand har funden Sted paa Martinique, der har kostet flere Familier Livet. 50 bevæbnede Negere ere paagrebne og skudte. Den 19 Octbr. var Roligheden igien tilvejebragt.
Lolland-Falsters Stifts-Tidende, 1822-12-27
America. J den senere Tid har en temmelig bjærk Brevvexling funden Sted imellem Kongen af Portugal og hans Søn Prindsregenten af Brasilien. J sidstmeldtes Skrivelse til hans Fader hedder det blandt andet: Vi have alt for længe levet i Mørket, nu skue vi Lyset. Dersom D. M. levede iblandt os, saa vilde De blive agtet og æret; ja, De vilde faae at see, at det Brasiliske Folk, der veed at sætte Priis paa sin Frihed og Uafhængighed, tillige bestræber sig for, at opretholde den kongelige Magt og Anseelse, og ikke, som saamange andre, holde D. M.i et skjændigt Fangenskab. Brasiliens Uafhængighed seirer og maa seire, eller vi vil alle døe. Brasilien kan bringes under An get, men ikke Brasilierne, saalænge der rinder en eneste Draabe Blod i vore Aarer o. s. v.
Lolland-Falsters Stifts-Tidende, 1822-12-27
Engelland.
Lolland-Falsters Stifts-Tidende, 1822-12-27
Efter det ministerielle Blad Sunt skal Hr. Canning have tilskrevet den portugisiske Regjering, at England har for fuldt og fast besluttet sig til, at oprette Halvøens Uafhængighed.
Lolland-Falsters Stifts-Tidende, 1822-12-27
Den 5te dennes rasede der en frygtelig Storm ved Liverpol og andre Stæder der omkring. Mange Mennesker bleve dræbte eller saarede ved nedfaldende Tagstene og andre Deele af Bygninger. J Manchester blev en stor endnu ei fuldført Bygning, der var bestemt til et Sæbefabrik, kastet overende. J Stockport blev et Manufacturhuus næsten ganske ødelagt, og i Warrington tog Stormen Kuppelen af en Kirke.
Lolland-Falsters Stifts-Tidende, 1822-12-27
Efterretninger fra Capstaden indtil den 7 September skildre de Ødelæggelser, som Orkaner have anrettet i hele Colonien. - Fra Colonien ved Algoa Beien ankom flere Personer, som nu havde opgivet enhver Tanke om at blive der.
Lolland-Falsters Stifts-Tidende, 1822-12-27
Adskilligt. En gammel Capitalist i Paris, for hvem at spise, sove og spadsere var Alt, vilde engang i Terrorismens Epoke, da man ikke turde vove sig udenfor Stadens Barrierer, med mindre man var forsynet med et Sikkerhedskaart, som beskrev hele Personen, spadsere ud af en af Byens Porte, for med halv aabne Øine at fordøie det gode Maaltid, han havde indtaget hos en af Byens berømteste Restaurateurer. Ved Barrieren, standsede Skildvagten ham med Raabet: Viis Kaartet!" Om Sikkerhedskaart vidste vor Æder Jntet; men desto bedre kjendte han Restaurateurens Spiseseddel, som han havde hos sig; denne rækkede han den halv blinde Sergeant, der med paasatte Briller, begyndte at læse: Kalvehoved, Fæemule, Oxetunge, Svineører, Gaasefødder o. s. v. "Hm! hm!" sagde Sergeanten, i det han begloede Personen op og ned, "passeer Citoyen, det er alt rigtigt med Dem."De Jenger Studentere have atter været paa Benene. Anledningen skal have været et Forbud imod at synge paa offentlig Gade. 400 i Tallet droge derfor den 3 dennes til Nabostaden Kahla; men ere alt igjen, efter Opfordring, vendte tilbage den 8 dennes, og der bliver nu anstillet stræng Undersøgelse, ligesom og 2 Batailloner Jnfanterie og et Detaschement Cavallerie er beordret dertil fra Weymar.
Lolland-Falsters Stifts-Tidende, 1822-12-27
J Wartburg ere 4 Studentere, som havde fornærmet nogle Tambourer, der slog Tappenstreg, af en Krigsret dømte til visse Maaneders Fæstningsarrest, og siden af den academiske Ret til at relegeres.
Lolland-Falsters Stifts-Tidende, 1822-12-27
Ved en ny Forordning er bestemt, at der i Fremtiden ikke meere maa tilstædes Jøder Adgang til Academiske Lære- og SkoleEmbeder i Preussen.
Lolland-Falsters Stifts-Tidende, 1822-12-27
Med den sidste Togt af Grækervenner, som afgik fra Marseille, fulgte en Fuldmægtig fra adskillige engelske Speculanter, for at slutte et Laan af 200,000 Pd. Sterl. med Grækerhøvdingerne.
Lolland-Falsters Stifts-Tidende, 1822-12-27
5 Stratenrøvere i Nola ere af en Militaircommission dømte fra Livet og Dagen derpaa henrettet.
Lolland-Falsters Stifts-Tidende, 1822-12-27
J Stockholm er af Politiet opdaget et Selskab af 7 Personer, som beskjæftigede sig med at gjøre falske Rigsdaler Bancosedler. De ere alle grebne og satte i Fængsel.
Lolland-Falsters Stifts-Tidende, 1822-12-27
De svenske Rigsstænder ere af Kongen sammenkaldte til den 15de Januari 1823.
Lolland-Falsters Stifts-Tidende, 1822-12-27
J Armeen er ført Klage over en Friherre Ankarsværd, der fordristede sig at kalde Nationalmilitsens Jndretninger, f. Ex. Øvelsesleiren, landsfordærvelig, og yttret: at Alting opoffredes for Troppernes udvortes Glimmer m. m., som han nu skal fiskaliter tiltales for.
Lolland-Falsters Stifts-Tidende, 1822-12-27
J München er udkommen en Parodi paa Jægerbruden, kaldet: Staber, (Bojaz) i Løvekulen. Mellem den østerrigske Regjering og Huset Rothschild er afsluttet et nyt Laan paa 36 Millioner.
Lolland-Falsters Stifts-Tidende, 1822-12-27
Ogsaa i Christiania er det Holbergske Jubilæum feiret paa et privat Theater med den politiske Kandestøbers Opførelse.
Lolland-Falsters Stifts-Tidende, 1822-12-27
Jndenlandsk.
Lolland-Falsters Stifts-Tidende, 1822-12-27
(Af Udgiveren.) Mariboe, 27 Decbr. Vinteren vedbliver at skride saa jevnt hen med 1 a 2 Gr. Kulde. Begge Jndsøerne ere tilfrosne. Ungdommen morer sig med Skøiteløben. En ubetydelig Snee er falden. Vand mangelen er hist og her trykkende.
Lolland-Falsters Stifts-Tidende, 1822-12-27
Jørgen Brylle i Herritzlev, der 2de Gange tilforn havde fristet den haarde Skjebne, at see sine Eiendele forvandlede til Aske hobe, maatte atter i afvigte Uge for endeel udtømme Lidelsens bittre Bæger. Dagen førend han med sin Familie agtede at flytte ind i sin nye opbygte Gaard, blev der sat Jld paa den. Blot Udhusene brændte; Jndboen og Kreaturene bleve reddede. Da Gaarden var nylig opbygget, og alt endnu temmelig fugtigt, kunne Jlden ingen videre Magt faae. – Den 25 dennes saaes her i Mariboe en temmelig stærk Jldebrand i Omegnen ved Nysted. Formodentlig atter i Herritzlev. Nærmere og bestemtere Efterretning forventes.
Lolland-Falsters Stifts-Tidende, 1822-12-27
J Kjøbenhavns Addresseaviis ønsker en skikkelig Kone et Barn paa Brystet enten fra en Pige eller andre honette Folk.
Lolland-Falsters Stifts-Tidende, 1822-12-27
Den ulykkelige Skipper J. BrabrandsLiig fra Grenaae, som forliste i September, er dreven iland paa Anholt og hos ham funden baade Papirer og Penge. Manden efterlader sig Kone og Børn i beklagelig Forfatning.
Lolland-Falsters Stifts-Tidende, 1822-12-27
Qvartalscoursen for Januari, Februari og Marti Maaneder 1823 er uforandret den samme som afvigte Qvartal.
Lolland-Falsters Stifts-Tidende, 1822-12-27
Cancellieraad og Herredsfoged Schumacher er nylig død af et Krampetilfælde paa et Besøg i Aarhuus, hvor han (saavelsom i Saxkjøbing) forhen har været Borgemester og Byfoged.
Lolland-Falsters Stifts-Tidende, 1822-12-27
Fra Bergen er med sidste Post indløbet den sørgelige Efterretning, at der en halv Snees Miil derfra var inddrevet et Slup skib uden Mennesker, der efter alle Kjendemærker var Skipper Thonnings fra Horsens, som var paa Hjemreisen fra Amsterdam.
Lolland-Falsters Stifts-Tidende, 1822-12-27
J Tallotteriet er i Kjøbenhavn nylig faldet 2 betydelige Gevinster, af hvilke den ene paa 11,000 Rbd. er vundet af en Militairperson, og den anden paa 30,000 Rbd. af en Jsralit.
Lolland-Falsters Stifts-Tidende, 1822-12-27
J Nyborg lærde Skole findes paa nærværende Tid fem Brødre, som paa engang besøge Skolen. De ere Sønner af Hr. Capitain-Vagtmester og Auditeur Kyhne! sammesteds.
Lolland-Falsters Stifts-Tidende, 1822-12-27
Ved Høiesteret er en P. Jensen, med Tilnavn Schow, dømt til at miste sin Hals for Bigamie, d. c. Ægteskab med 2 Koner paa een Tid. - Stundom kan et Huuskors være meer end nok, En Pige i Odense fik forleden Dag det Jndfald at drikke en halv Pægel Skede vand, af Fortvivlelse over mislykket Kjæresterie. Hun skal endnu være i Live.
Lolland-Falsters Stifts-Tidende, 1822-12-27
Fredag Aften den 13 dennes Kl. imellem 5 og 6 blev Aalborg ogsaa sat i Skræk ved Brandallarm. Dog blev det lykkeligviis ved, at Overdelen af Muurmester Sauers Sted uden Vesterport inden en Time var afbrændt.
Lolland-Falsters Stifts-Tidende, 1822-12-27
Skrivelse fra Falster: Et Firekløverblade har længe staaet i frodig Flor og Herlighed paa Falsters nordlige Egn, kun Skade, at samme har mistet et af sine Blade, som er visnet bort, og de andre 3, som ere tilbage, staae Fare for at gaae samme Vei, da de alle ere svage. – Ved den Leilighed, har der dannet sig et vist Compagnie, som nu forfatter anonyme Klager og løgnagtige Beskyldninger mod andre, frem for dem, meere retskafne Mænd, men Ørkesløshed giver Leilighed til mange Slags Udyder!
Lolland-Falsters Stifts-Tidende, 1822-12-27
Den 17de dennes blev den berygtede Forbryder, Niels Ulv, pidsket paa det sædvanlige Sted her paa Falster og derefter transporteret til Slaveriet, for andengang begaaet Jndbrud og Tyverie. Han kan da med Sandhed sige: at han ikke har lavet det værre, end at han kan komme der igjen. Det er nemlig andengang, at han transporteres til Retfærdighedens Tempel. J Forening med ham blev hans temmelig berygtede Compagnon, Christian Jørgensen, Natmand tillige befordret til samme Sted. Begge have i Forening været en Skræk for Mange paa Falster; man vil da haabe disse qvit. Efter at bemeldte Niels Ulv var pidsket saa tilbørlig, at hans Ryg blødte, kunde han dog ikke bare sig for et og andet Ubeqvemsord, som er for vidtløftigt at beskrive. Ved hans Natteqvarteer i Wordingborg viste han sig opsætsig igien, og maatte atter 25 paa Rygstykkerne sætte ham i behørig Orden; dog, da disse ikke vare nok, blev han ført til Landsernee-Vagten, hvor en Sabel atter skulle have spillet paa Ryggen; men da Sabelen sprang i 3de Stykker, ophørte samme. - Et saadant Menneske maa man bede Gud bevare sig for.
Lolland-Falsters Stifts-Tidende, 1822-12-27
Anecdot. Dohm, som var Haandskriver hos Basedow i Altona, blev omsider Geheime-Fiuantsraad hos Friederich den Store i Preussen, og denne Lykke tilvejebragtes ham ved sin Aandsnærværelse; thi da han førstegang fremstilledes for Kongen og denne tiltalte ham med det Spørgsmaal: "hvor begynder Historien," – svarede han: "hvor Fabelen, ophører!" – og dermed var hans Lykke gjort.
Lolland-Falsters Stifts-Tidende, 1822-12-27
Den 24 Dec. solgtes Specier paa Kjøbenhavns Børs til 15 Mk. Obligationer (med Renter fra 11te Juni 1822) 79. Nationalbank-Oblig. (af Laanet d. 2 Febr. 1820) 101 Rbd. r. S. (uden Renter) ell. 126 1/2 Rbd. Sedler pr. 100 Rbd. r. S. Norske Rigsbanksedler 12 3/4. Svenske Sedl. 59 s. - Disconto 5 Proc.
Lolland-Falsters Stifts-Tidende, 1822-12-27
Fra 13de Decbr. til 25de f. M. ere følgende Reisende passerede Beltet imellem Sjælland og Falster: Til Sjælland. Hr. Pastor Repholtz, Farver Granjeann, Kammerjunker Benzon, Gjørtlermester Løchte, Etatsraad Lassen, Undercancellist Flindt, Hr. A. Hage, Slagtermester Heig, Prof. Smidth med Søn, Frøken Hinchelder, Jfr. Gierlew, Disciplene Vichfeld og Bertouch, Jfr. Giorup, Cancelliesecretair Foss, Fuldmægtigerne Lützhøft og Qvist. Til Falster. Hr. Justitsraad Friis med Familie og Følge, Overauditeur og Birkedommer Kruger, med Fam., Farver Granjean, Hr. A. Hage, Studenterne Classen, Koch, Boisen, Steenstrup, Lund og Wulff, Handelsbetjent Wulff, Greve Chr. Reventlov, Artillerie Lieuten. Steenstrup, Cancellist Hertel, Jfr. Fischer, Hr. Cramer, Skovrider Stauth, Pastor Repholtz, Musiklærer Braase med Søn og Datter, Professor Smidth med Sønner, Fuldm. Lützhøft og Qvist, Cand. Theol. C. Suhr, Exam. jur. Wilhelm, Forvalter Nielsen, og Mad. Müller.
Lolland-Falsters Stifts-Tidende, 1822-12-27
Bekjendtgjørelser.
Lolland-Falsters Stifts-Tidende, 1822-12-27
Capital, som anbydes. Jmod lovbefalet Sikkerhed kan 500 Rbd. Sedler modtages tillaans af Baroniet Sønderkarles Overformynderie, naar man derom henvender sig til Bagger, beskikket Skiftefuldmægtig. Raahaugegaard, den 14 Decbr. 1822.
Lolland-Falsters Stifts-Tidende, 1822-12-27
Jndkaldelse.
Lolland-Falsters Stifts-Tidende, 1822-12-27
Samtlige Creditorer i Stervboet efter ved Døden afgangne forrige Auditeur Wisløffi Mariboe og forud afgangne Hustrue indkaldes herved med 12 Ugers Varsel, at anmelde og legitimere deres Fordringer for undertegnede Skifteforvalter; hvorhos disse og fraværende Arvinger underrettes, at udi Boet den 31 Januari 1823 en Skiftesamling er bestemt. Mariboe, den 23 December 1822. J. Møller.
Lolland-Falsters Stifts-Tidende, 1822-12-27
J Henhold til udstædt Proclama, der læses ved den Kongelige Lands-Over- samt Hof= og Stadsret i Kjøbenhavn og Mariboe Byetingsret, indkaldes tillige herved alle de som maatte have Noget at fordre i Stervboet efter afgangne Kjøbmand Berthel Wichmann Suhr her i Mariboe til formig, som Skifteforvalter, inden 12 Uger saadant deres Krav at anmelde og beviisliggjøre.
Lolland-Falsters Stifts-Tidende, 1822-12-27
Til Efterretning for Vedkommende underrettes, at Skiftesamling i dette Boe holdes paa mit Contoir den 24de Januari 1823, Formiddag Klokken 11. Mariboe, den 16 December 1822. J. Møller.
Lolland-Falsters Stifts-Tidende, 1822-12-27
Ved Proclama, som læses ved den Kongelige Lands-Over- samt Hof= og Stadsret i Kjøbenhavn og ved Mariboe Byetingsret, ere alle de som maatte have Noget at fordre i Stervboe efter Farversvend Johan Essingtons her i Byen ved Døden afgangne Hustrue Karen Magrethe Lillie, indkaldede med 12 Ugers Varsel at anmelde og beviisliggjøre saadant deres havende Krav for undertegnede Skifteforvalter. Ligeledes ere den Afdødes Arvinger med lovligt Varsel indkaldede for at legitimere deres Arveret og iagttage deres Tarv under Boets Behandling; hvilket herved endvidere bekjendtgjøres, og derhos tilkjendegives, at en Skiftesamling er berammet at holdes i dette Boe paa mit Contoir den 24de Januari 1823, Formiddag Kl. 10. Mariboe, den 16 December 1822. J. Møller.
Lolland-Falsters Stifts-Tidende, 1822-12-27
Tjeneste ledig. For et dannet Menneske, Student eller Seminarist, som kan give 4 Drenge fra 6. til 10 Aars Alder grundig Undeviisning i Dansk, Tydsk, Regning, Historie og Geographie med videre, bliver en HuuslærerPlads ledig til 1ste Mai paa Corcelitze i Falster, hvor man desangaaende behagelig ville henvende sig og aftale Vilkaarene med Nyholm eller Smidth.
Lolland-Falsters Stifts-Tidende, 1822-12-27
Til Leie. Undertegnede agter fra nu anstundende 1ste Mai 1823 af at bortleie paa flere Aar den Deel af sin Gaard, han fortiden beboer, bestaaende af: Dagligstue, Sengekammer, Kjøkken, Spisekammer og Pigekammer, og endelig et Sidehuus med deriværende complet Brændeviinsværk af omtr. 5 Tønders Størrelse, saa og Maltkjølne, der tørrer 7 Tdr. Malt, foruden Loftrum, hvilket Alt er beliggende paa et meget beqvemt Sted ved Torvet; hvilket herved bekjendtgjøres, og bedes De, som ønske at entrere i denne Leie, at henvend Dem til mig. - Jeg modtager fra nu af Byg at gjøre i Malt for billig Betaling. Nykjøbing, den 17 Decbr. 1822. H. P. Lund.
Lolland-Falsters Stifts-Tidende, 1822-12-27
Funden. Paa Vejen over de saakaldede RudbjergMarker, under Juellinge Hovedgaard, er funden og til mig afleveret et hvidt, uldent Hestedækken med sortstribede Lisser. Ligeledes er paa Hovedlandeveien ved Hellinge funden og hertil afleveret en Sæk, hvori noget Høe og Hakkelse. Disse fundne Sager kan Eierne, naar de som Saadanne for mig anmelde og legitimere sig, erholde tilbage, imod at erstatte de paa Oplysningen medgaaede Omkostninger, samt betale en billig Findeløn. Halsted, den 23 Decbr. 1822. Dons.
Lolland-Falsters Stifts-Tidende, 1822-12-27
Ved Tallotteriets 1200 Trækning i Kbhvn. udkom: No. 35. 39. 17. 37. 33.